text: Les dames qui iluec estoient
   De respondre à point se penoient ;
   Car moult leur samblent envoisies
   Les chançons qu'eles ont oiies,
   Et à point dites et chantées.
   Parmi le jardin sont alées,
   D'une part et d'autre esgardant.
   Moult s'aloient esmerveillant
   Auquel lez estoit Clarmondine.
   Et lors prist à chanter Marine
   Une chançon k'ot avisée.
   Selonc ce avoit compassée
   La chançon, que il li estoit
   Grief de ce que tant demoroit
   Que Clarmondine ne trouvoient
   Ne que nouvele n'en ooient ;
   S'en ert moult de cuer adolée.
   Lors chanta selonc sa pensée :
  